รู้ปัญหาอันเป็นสาเหตุ พบปะผู้คน เปลี่ยนสภาพแวดล้อม
อาจต้องประเมินตนเองหาสาเหตุว่าทำไมถึงอารมณ์ไม่ดี การหาสาเหตุที่ทำให้อารมณ์เสียทำให้เรามีโอกาสรู้ปัญหา บางครั้งทางแก้อาจทำได้ง่ายมาก (อย่างรู้สึกหิว หรือรู้สึกโดดเดี่ยว) แต่ก็อาจพบว่ามีเหตุผลที่ใหญ่กว่าอยู่เบื้องหลังอารมณ์ของเราซึ่งไม่มี “ทางแก้ได้โดยเร็ว ”  ถ้าเห็นว่าสาเหตุอารมณ์เสียนั้นเป็นปัญหาใหญ่ที่รู้สึกว่าเกินจะรับมือได้ ลองปรึกษานักบำบัดซึ่งจะช่วยเราผ่านความรู้สึกต่างๆ ไปได้ และเปลี่ยนแปลงทัศนคติของชีวิตระยะยาว คนหลายคนจะอารมณ์เสียเมื่อมีงานหรือสิ่งที่ต้องทำในชีวิตประจำวันมากเกินไปจนล้นมือ การทำอะไรให้เสร็จไปสักสองสามอย่าง ถึงจะทำให้ภารกิจลดลงไปแค่เล็กน้อย แต่ก็อาจทำให้เรารู้สึกดีขึ้น ประเมินดูสิว่างานที่ต้องทำงานไหนสามารถทำให้เสร็จโดยเร็วได้ การขีดฆ่างานที่ทำเสร็จไปแล้วทำให้เรารู้สึกดีขึ้นได้ และอาจเป็นแรงผลักดันในการจัดการงานที่ใหญ่กว่า ลองนึกถึงวันหรือสัปดาห์ใดก็ได้และคิดถึง (ดีกว่านั้นคือเขียนลงไป) สิ่งดีๆ ที่เกิดขึ้น การนึกถึงแต่สิ่งดีๆ ในชีวิตและแสดงความขอบคุณความปรารถนาดีของผู้คนและสิ่งต่างๆ ในชีวิตเรา จะทำให้รู้สึกดีขึ้นได้ การใช้เวลาอยู่กับเพื่อนเป็นวิธีการที่ทำให้อารมณ์ดีขึ้นได้อย่างดีเยี่ยม  ถ้าเรากำลังรู้สึกว่าถูกตัดขาดจากเพื่อนฝูง ก็ให้พาเพื่อนไปกินข้าวกลางวัน ดื่มกาแฟ ดูหนัง หรือกินข้าวเย็นด้วยกัน แต่ถ้าการออกไปข้างนอกนั้นสิ้นเปลืองเงิน ก็ชวนกันไปเดินเล่น ไปที่สนามเด็กเล่น นั่งที่ชิงช้า แล้วพูดคุยกันก็ได้ สาเหตุที่เราอารมณ์ไม่ดีอาจเพราะรู้สึกโดดเดี่ยว การใช้เวลาอยู่กับตนเองและติดต่อผู้อื่นผ่านหน้าจอคอมฯอย่างเดียวอาจทำให้เรารู้สึกเหมือนอยู่ตัวคนเดียว การคุยโทรศัพท์และได้สื่อสารแบบที่สามารถโต้ตอบ ปรึกษาหารือ รวมทั้งแลกเปลี่ยนความคิดกันได้ (โดยเฉพาะกับเพื่อนที่เป็นคนตลกสนุกสนาน) จะทำให้อารมณ์ดีขึ้นได้อย่างรวดเร็ว ถ้าไม่สะดวกไปพบเจอกันตัวต่อตัว ก็ลองคุยกับคนที่ทำให้เรารู้สึกมีความสุขผ่านทางวีดีโอ การคุยผ่านวีดีโอทำให้เรารู้สึกราวกับว่าได้อยู่กับใครสักคนจริงๆ และตั้งใจสนทนามากกว่าการคุยกันผ่านข้อความ ลองหาคนมาจับกลุ่มเล่นบาสเกตบอล หรือหากว่าเพื่อนเรามีทีมกีฬาเป็นของเขาเอง ก็ขอเข้าร่วมเล่นกีฬาด้วย การเล่นกีฬาเป็นทีมช่วยทำให้อารมณ์ดีขึ้นได้ เพราะได้โอกาสพบปะผู้คน และได้ออกกำลังกายด้วย การนัดเจอเพื่อนเป็นประจำช่วยเราคลายอารมณ์หงุดหงิดลงได้ ลองหาเวลาเหมาะๆ พบปะผู้คนบ่อยๆ ในแต่ละสัปดาห์ การออกไปเดินเล่นข้างนอกทำให้เราอารมณ์ดีขึ้นได้อย่างรวดเร็ว วิธีนี้ทำให้เราออกจากสภาพแวดล้อมที่เป็นอยู่ ซึ่ง“ไม่ช่วย”ปรับเปลี่ยนอารมณ์ให้ดีขึ้นได้ อีกทั้งยังเป็นการออกกำลังกายเบาๆ ซึ่งช่วยทำให้อารมณ์ดีขึ้นได้ นอกจากนี้มีผลการศึกษาแสดงให้เห็นว่าการอยู่กลางแจ้งท่ามกลางธรรมชาติทำให้ผู้คนอารมณ์ดีขึ้น เมื่ออยู่กลางแจ้ง ลองมองสิ่งที่เป็นธรรมชาติ สังเกตสัตว์ แมลง หรือดอกไม้ต่างๆ ที่ตามปกติเราไม่สังเกตเห็น สังเกตผู้คนมีปฏิสัมพันธ์กับธรรมชาติ มองผิวหนองน้ำเป็นระลอกคลื่น ก่อนที่จะรู้ตัว เราก็อาจลืมว่าความหงุดหงิดของตนเองไปหมดแล้ว ผลการศึกษาไม่นานมานี้แสดงให้เห็นว่าอารมณ์ที่แสดงในสื่อสังคมสามารถติดต่อถึงกันได้ การเข้าไปอ่านข้อความที่แสดงความรู้สึกด้านลบก็อาจมีผลกระทบต่ออารมณ์เราได้มากกว่าที่เราคิดเสียอีก นอกจากนี้การเปรียบเทียบชีวิตของตนเองกับชีวิตของคนรู้จักผ่านทางการโพสต์ในสื่อสังคมก็ทำให้เห็นคุณค่าของตนเองลดลง ถ้าเรานั่งในห้องมีแสงจากหลอดไฟฟลูออเรสเซนต์ ลองปิดไฟ แล้วใช้ไฟจากโคมไฟซึ่งสว่างน้อยกว่าสักครู่หนึ่ง ถ้าบริเวณที่เราอยู่มืด ลองเข้าหาแสงสว่าง การปรับเปลี่ยนระดับความสว่างทำให้สภาพแวดล้อมแตกต่างออกไป จึงทำให้อารมณ์ดีขึ้นได้  ลองรับแสงธรรมชาติ ถ้าทำได้ เปิดม่าน หรือจะให้ดีกว่านี้อีก เปิดหน้าต่างและรับอากาศที่สดชื่น จะเลือกฟังเพลงใด ขึ้นอยู่กับความชอบส่วนตัว บางคนพบว่าผ่อนคลายขึ้นเมื่อฟังเพลงที่ตรงกับอารมณ์ความรู้สึก ( เช่น ฟังเพลงเศร้าถ้ารู้สึกเศร้า ฟังเพลงแสดงความโกรธ ถ้ารู้สึกโกรธ เป็นต้น) และจากนั้นค่อยปรับเป็นเพลงที่ฟังแล้วมีความสุข เมื่ออารมณ์ดีขึ้นแล้ว แต่มีคนพบว่าฟังเพลงที่ช่วยยกระดับจิตใจตอนรู้สึกเศร้าสามารถทำให้อารมณ์ดีขึ้นได้  ฉะนั้นอาจลองทั้งสองแบบเพื่อดูสิว่าแบบไหนเหมาะกับเรา
หาสาเหตุว่าทำไมถึงอารมณ์เสีย. ทำสิ่งที่ต้องทำให้เสร็จไปสักสองสามอย่าง. ฝึกขอบคุณและคิดบวก. หาเวลาพบปะเพื่อนอย่างเร็วไว. โทรหาเพื่อน. คุยกับเพื่อนหรือครอบครัวผ่านทางวีดีโอ. เล่นกีฬาเป็นทีม. วางกำหนดการพบปะผู้คนสม่ำเสมอ. ออกไปเดินเล่นข้างนอก. ออกจากสื่อสังคม. ปรับเปลี่ยนระดับความสว่าง. ฟังเพลง.
https://www.wikihow.com/Get-out-of-a-Bad-Mood-Fast https://www.wikihow.com/Get-out-of-a-Bad-Mood-Fast https://www.wikihow.com/Get-out-of-a-Bad-Mood-Fast
Addressing Underlying Problems Being Social Altering Your Environment